# 2. PROJEKTBESKRIVELSE

# Denne sætning og den efterfølgende vejledende tekst angivet med gråt nedenfor i skemaet skal slettes inden ansøgningen sendes til fonden.

# Ansøgningen skal udarbejdes på dansk eller engelsk. Sammendraget på ansøgningens forside (Del 1) skal dog være på dansk.

# Projektbeskrivelsen er et centralt grundlag for fondens vurdering af projektet set i forhold til fondens strategi, indsatsområder og tildelingskriterier. Ansøger opfordres derfor til at have disse in mente ved udarbejdelsen af projektbeskrivelsen.

## 2.1 Projektets baggrund – udfordringer og udækkede behov (op til 10 linjer)

Beskriv baggrunden for projektet

* hvad er udfordringen og hvorfor er det vigtigt at få den adresseret
* hvilke behov er der som følge heraf

I dette afsnit kan ”State of the art” også omtales – dvs. hvordan projektet hænger sammen med eller bygger oven på viden, der allerede findes inden for det pågældende område.

## 2.2 Projektets formål – hvorfor skal projektet gennemføres (op til 15 linjer)

Projektets formål beskrives

## 2.3 Projektets mål – hvordan skal formålet opnås (op til 10 linjer)

* Projektets konkrete mål beskrives. Evt. hypotese kan også nævnes her.
* Målsætninger bør tilstræbe at kunne leve op til S.M.A.R.T kriterierne

• Specific – være præcise med hvilket område, der skal forbedres

• Measurable – altså målbare. Med hvor meget skal der forbedres

• Assignable – hvem er det, som skal sikre forandringen

• Realistic – givet de allokerede ressourcer, hvad er så realistisk

• Time-related – hvornår kan resultaterne forventes

## 2.4 Status for projektet (op til 5 linjer)

Dette punkt udfyldes kun, hvis der er tale om et igangværende projekt støttet af fonden.

## 2.5 Projektets aktiviteter (max. 2-3 sider)

Beskriv de aktiviteter, som planlægges gennemført for at opnå projektets mål og dermed formålet.

**Beskrivelsen skal være i et læsevenligt sprog, der kan forstås af den interesserede, ikke-ekspert. Det følger heraf, at meget specifikke fagtermer og komplicerede teoretiske modeller bør undgås.**

Det skal af beskrivelsen fremgå, hvor projektet gennemføres. Her kan blot anføres f.eks. navn på universitet eller videncenter o.lign.

Aktiviteternes omfang nævnes. Det kan for eksempel være omfang af forsøg og test, antal kampagner og formidlingsaktiviteter.

Opdel eventuelt projektet i arbejdspakker. Ved en arbejdspakke forstås aktiviteter, som kan stå alene og gennemføres uden at være afhængig af andre dele af projektet.

Hvis projektet har flere arbejdspakker, kan der indledes med en kort overordnet beskrivelse, som knytter arbejdspakkerne sammen / som er en fællesnævner for arbejdspakkerne. Aktiviteterne i de enkelte arbejdspakker kan derefter beskrives.

Der skal være en klar sammenhæng mellem de beskrevne aktiviteter og de udgifter, som indgår i budgettet.

Hvis der er tale om en indsats, som strækker sig over flere år, skal aktiviteter over årene kort beskrives. Der skal dog lægges vægt på de aktiviteter, der gennemføres i det år, der aktuelt søges om midler til.

En tidsplan, som kan bidrage til forståelse af projektets gennemførelse, kan indgå i projektbeskrivelsen

Når der indkøbes ekstern bistand til at bidrage til opgaveløsningen, skal det oplyses, hvilken type ekstern bistand, der gøres brug af og til hvilke opgaver

Hvis ansøger er én af partnerne i et større sammenhængende projekt eller indsats, er det de arbejdspakker, som ansøger har ansvar for, og som der søges om tilskud til, som skal beskrives. Samarbejde og sammenhæng over til de andre partneres aktiviteter omtales under pkt. 2.9.

Det skal tydeligt fremgå, hvis der grundet et forståelseshensyn er omtalt aktiviteter i projektbeskrivelsen, som ikke er finansieret af projektet.

Der henvises til fondens vejledning, hvis der efterfølgende skal foretages ændringer af projektindhold

## 2.6. Offentliggørelse, formidling og videndeling

Under dette punkt opsummeres i punktform planen for offentliggørelse, formidling og videndeling af projektets resultater. NB her skal ikke opregnes en publikationsliste over diverse artikler om projektet. Det er udelukkende metoden eller planen for offentliggørelse, fonden er interesseret i

Det skal fremgå, om det sker som en del af projektet og/eller efter projektets afslutning (og dermed ikke en del af projektets udgifter)

Punktet her er primært relevant for forskningsprojekter, hvori der fremkommer ny viden, og hvor der er særlige krav til offentliggørelse, jf. § 14 i aktivitetsbekendtgørelsen

## 2.7 Projektets resultater og leverancer (op til 10 linjer)

Beskriv de vigtigste resultater og leverancer, som projektets aktiviteter skal resultere i. Resultater og leverancer skal være specifikke, målbare og realistiske

## 2.8 Projektets forventede effekter på kort og mellemlang sigt (op til 10 linjer)

Beskriv hvilke konkrete effekter projektets aktiviteter forventes at resultere i på kort og mellemlang sigt (op til 5 år) for målgruppen for projektet. Hvis der er tale om flere typer af effekter, skal disse opgøres enkeltvis.

Beskrivelsen skal indeholde en vurdering af, hvornår effekterne forventes at blive realiseret

**2.9 Kvalitet og faglighed (op til ½ side)**

Ressourcepersoners kompetencer og erfaringer af relevans for gennemførelse af projektet

Beskriv kort og præcist nøglepersoners kompetencer og erfaringer på området. Ved nøglepersoner forstås projektlederen samt øvrige personer, som er centrale for projektets gennemførelse

Projektets organisering og styring

Beskriv kort, hvordan projektet vil blive styret, og hvad der vil blive gjort for at sikre, at projektet kan gennemføres med de ressourcer og indenfor den tid, der er sat af til det.

Det kan også her oplyses, hvis ansøger er én eller flere partnere i et større sammenhængende projekt